HELSINGIN HOVIOIKEUS	         					
PL 76,  Radanrakentajantie 5				

00521 Helsinki
Puhelin (09) 15961, Telefax (09) 1596 212 kirjaamo		            
Sähköpostiosoite  helsinki.ho@om.fi

							31.3.2004

Oikeusministeriölle

Viite: Oikeusministeriön lausuntopyyntö 15.1.2004 OM 32/41/2002

Asia: Lausunto ihmissalakuljetusta, lapsipornografiaa ja Palermon yleissopimuksen lisäpöytäkirjoja  koskevasta työryhmän loppumietinnöstä 2003:13

Helsingin hovioikeus esittää lausuntonaan Palermon yleissopimuksen lisäpöytäkirjojen osalta kunnioittaen seuraavan.

Työryhmän loppumietinnössä esitetään, että lailla säädettäisiin kansainvälisen järjestäytyneen rikollisuuden vastaisen Yhdistyneiden Kansakuntien yleissopimuksen ihmiskauppaa sekä maahanmuuttajien salakuljetusta koskevien lisäpöytäkirjojen lainsäädännön alaan kuuluvien määräysten voimaansaattamisesta. Lakiehdotusten mukaan lisäpöytäkirjojen lainsäädännön alaan kuuluvat määräykset olisivat voimassa sellaisina kuin Suomi on niihin sitoutunut.

Lisäpöytäkirjoissa edellytetään, että valtiot ryhtyvät tarpeellisiin lainsäädännöllisiin ja muihin toimenpiteisiin sopimuksen tarkoitusten toteuttamiseksi. Hovioikeuden kannalta merkittävät velvoitteet liittyvät lähinnä rikoslain alaan. Rikoslakiin ehdotetuista muutoksista ja niiden suhteesta lisäpöytäkirjoihin hovioikeus on lausunut 10.10.2003 ja 17.2.2004 päivätyissä lausunnoissaan. Menemättä yksityiskohtaiseen tarkasteluun hovioikeus toteaa, että lisäpöytäkirjat  eivät  näytä edellyttävän muita lainsäädäntötoimia kuin ehdotetut tai mietinnössä mainitut.

Lausunnon on valmistellut hovioikeudenneuvos Mats Wiklund.

Hovioikeudenlaamanni	Ukko Kiviharju		

Kanslipäällikkö 		Kristina Kahlas-Capodistrias